Samuel Crompton
Samuel Crompton (selo Firwood pored Boltona, 3. decembar 1753. - Bolton, 26. jun 1827.), bio je britanski inovator, kreator mehaničkog razboja - Spinning mule (Mula za predenje), koji je omogućio masovnu proizvodnju visoko kvalitetnog konca i pređe.

Biografija 

Još kao mladić Crompton se upoznao sa problemima tkanja pamuka i tadašnim mehaničkim razbojima spinning jenny i svim njihovim nedostacima u porodičnoj predionici. To ga je inspiriralo da pokuša izmisliti bolju 
mašinu, nakon puno napora i utrošenih novaca konačno je 1779. konstruirao mašinu koja je potpuno mehanički mogla reproducirati akcije koje je čovjek izvodio rukom.  Svoju mašinu je najvjerojatnije nazvao Mula za predenje (Spinning mule) jer je bila križanac između mašina koje su izumili njegovi predhodnici Richard Arkwright i James Hargreaves. 

Njegova mula je značajno povećala produktivnost, jer je jedan radnik mogao kontrolirati više od 1.000 vretena istovremeno, a mogla je presti kako finu, tako i grubu pređu.

Potražnja za Cromptonovom pređom bila je velika, ali si unatoč tome nije mogao priuštiti patent. Zbog tog je pojedinim proizvođačima otkrio konstrukciju svoje mašine, uz njihovo obećanje da će mu oni za to platiti, ali sve što je od njih dobio bilo je 60 £.  

Nekoliko godina kasnije - 1812., kad je već u najmanje 360 predionica bilo instalirano oko 4.600,000 njegovih mula za predenje - Engleski parlament mu je dao 5000 £. On je taj novac iskoristio za pokretanje vlastitog posla (relativno bezuspješno), najprije kao bojadisar, a kasnije kao predioničar i trgovac pamukom.

Izvori

Vanjske veze 

 Samuel Crompton na portalu Encyclopædia Britannica 

Engleski izumitelji
Tekstilna industrija
Crompton, Samuel